CELEX: E2001J0007
Language: da
Date: 2002-10-18
Title: Domstolens dom af 18. oktober 2002 i sag E-7/01: Anmodning fra Gulating lagmannsrett (Gulating appeldomstol): Hegelstad Eiendomsselskap Arvid B. Hegelstad og andre mod Hydro Texaco AS (Konkurrence — eksklusiv købsaftale — aftale med tankstation — EØS-aftalens artikel 53 — forordning (EØF) nr. 1984/83 — ugyldighed)

Vigtig juridisk meddelelse

|

E2001J0007

Domstolens dom af 18. oktober 2002 i sag E-7/01: Anmodning fra Gulating lagmannsrett (Gulating appeldomstol): Hegelstad Eiendomsselskap Arvid B. Hegelstad og andre mod Hydro Texaco AS (Konkurrence — eksklusiv købsaftale — aftale med tankstation — EØS-aftalens artikel 53 — forordning (EØF) nr. 1984/83 — ugyldighed)  

EF-Tidende nr. C 010 af 16/01/2003 s. 0011 - 0011

Domstolens domaf 18. oktober 2002i sag E-7/01: Anmodning fra Gulating lagmannsrett (Gulating appeldomstol): Hegelstad Eiendomsselskap Arvid B. Hegelstad og andre mod Hydro Texaco ASKonkurrence - eksklusiv købsaftale - aftale med tankstation - EØS-aftalens artikel 53 - forordning EØF nr. 1984/83 - ugyldighed(2003/C 10/10)I sag E-7/01: Anmodning fra Gulating lagmannsrett (Gulating appelret) i henhold til artikel 34 i aftalen mellem EFTA-landene om oprettelse af en tilsynsmyndighed og en domstol om en rådgivende udtalelse i den verserende sag mellem Hegelstad Eiendomsselskap Arvid B. Hegelstad og andre mod Hydro Texaco AS om fortolkning af artikel 53 i EØS-aftalen afsagde Domstolen, sammensat af præsident Thór Vilhjálmsson, Carl Baudenbacher (referende dommer) og Per Tresselt, den 18. oktober 2002 en dom, hvis konklusion lyder som følger:1. En aftale mellem en leverandør af brændstoffer og smøremidler og en uafhængig tankstation, der indeholder en eksklusiv købsforpligtelse, som den uafhængige forhandler ikke kan opsige i en periode på 15 år, er ikke omfattet af gruppefritagelsen for eksklusive købsaftaler i forordning (EØF) nr. 1984/83.2. Forbuddet i artikel 53, stk. 1, i EØS-aftalen gælder ikke for en eksklusiv købsaftaler, der er indgået mellem en leverandør af brændstoffer og smøremidler og en uafhængig forhandler for en fast periode på 15 år, hvor denne aftaletype kun i beskedent omfang bidrager til den kumulative afskærmningsvirkning, som alle de eksisterende aftaler på markedet har.3. Den automatiske ugyldighed i medfør af artikel 53, stk. 2, i EØS-aftalen gælder kun de dele af aftalen, der berøres af forbuddet i artikel 53, stk. 1, i EØS-aftalen. Det er den nationale domstol, der på baggrund af den relevante nationale lovgivning afgør, om ugyldigheden også gælder for andre dele af aftalen.